কাটাৰত এতিয়া আন এক বিশ্ব যুদ্ধৰ ৰণদুন্দুভি। এই বিশ্ব যুদ্ধৰ বতাহে চুই গৈছে সমগ্ৰ বিশ্বৰ চুকে-কোণে। কালিৰ পৰা আৰম্ভ হোৱা এই ফুটবলৰ বিশ্বযুদ্ধৰ জোৱাৰে স্পৰ্শ কৰিছে ভাৰতবৰ্ষকো। ফুটবল প্ৰেমৰ তাড়নাত কোনোৱে টিকট ক্ৰয় স্বচক্ষুৰে বিশ্বকাপ চোৱাৰ বাবে যাত্ৰা কৰিছে, আন কোনোৱে আকৌ নিজৰ ঠাই সজাই তুলিছে প্ৰিয় ফুটবলাৰৰ পোষ্টাৰেৰে।
ফুটবলৰ এই লহৰৰ মাজতে ভাৰতীয় ফুটবলৰ প্ৰাণকেন্দ্ৰস্বৰূপ কেৰালাত দেখিবলৈ পোৱা গৈছে এক আকৰ্ষণীয় দৃশ্য। ৰাজ্যখনৰ ১৭ গৰাকী ফুটবল অনুৰাগী বন্ধুৱে বিশ্বকাপ উপভোগৰ বাবে লৈছে এক বিশেষ পদক্ষেপ।
কেৰালাৰ কোচিৰ মুণ্ডাক্কামুগাল গাঁৱ এই ১৭ গৰাকী লোকে একেলগে যাতে বিশ্বকাপৰ মেচসমূহ উপভোগ কৰিব পাৰে, তাৰ বাবে ২৩ লাখ টকাত এটা ঘৰ ক্ৰয় কৰি লৈছে।
ফুটবল অনুৰাগী এই বন্ধু কেইগৰাকীয়ে নতুনকৈ ক্ৰয় কৰা ঘৰটো বিশ্বকাপত অংশগ্ৰহণ কৰা ৩২ টা দলৰ পতাকাৰ লগতে ফুটবল তাৰকা লিঅ'নেল মেছি আৰু ক্রিষ্টিয়ানো ৰ'নাল্ডোৰ প্ৰতিকৃতিৰে সজাই তুলিছে।
উল্লেখ্য যে তেওঁলোকে যোৱা ১৫-২০ বছৰ ধৰি একেলগে ফুটবল মেচ চোৱাৰ এক অনন্য পৰম্পৰা ৰক্ষা কৰি আহিছে। অৱশেষত এই পৰম্পৰা ৰক্ষাৰ সুবিধা হোৱাকৈ এই ঘৰটো কিনাৰ সিদ্ধান্ত লয়।
বিশ্বকাপ শেষ হোৱাৰ পিছত এই ঘৰটো সমাজ সেৱা, জৰুৰীকালীন সেৱা আৰু ক্ৰীড়া অনুষ্ঠানৰ এক কেন্দ্ৰত পৰিণত হ'ব বুলি তেওঁলোকে জানিবলৈ দিছে।
শাৰীৰিক অসুস্থতাৰ বাবে চিকিৎসালয়ত ভৰ্তি ফুটবল সম্ৰাট পেলে; কেনে আছে কিংবদন্তি খেলুৱৈগৰাকী?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
